สวัสดีคะ เคยฉีดยาคุมแบบ3เดือนมาก่อนคะ ฉีดได้2เข็ม วันที่30มิถุนา นัดให้ไปฉีดเข็มที่3 แต่ไม่ได้ไปคะ ตั้งแต่ฉีดคุมไม่มีประจำเดือนมาเลยคะ จนตอนนี้ เมื่อ2วันที่แล้วไปซื้อสตรีเบนโลมากินคะเพื่อให้ประจำเดือนมา หลังจากที่กิน มีอาการปวดท้องน้อย ปวดหลัง คลื่นไส้ อาเจียน เลยไปซื้อที่ตรวจมาผลขึ้น2ขีดคะ เลยเลิกกินสตรีไป ไม่รุ้ว่าตั้งท้องคะ อาการแพ้พึ่งออก แต่ก่อนหน้านี้เคยมีอาการแท้งคุกคามมาก่อนคะ กลัวว่าท้องนี้จะเป็นเหมือนรอบที่แล้วไหมคะ ตอนนี้ก็ยังไม่รู้ว่าตั้งครรภ์กี่เดือนแล้ว เพราะประจำเดือนไม่มาเลยคะตั้งไปฉีดยาคุม จนเลิกฉีดก็ยังไม่มา
สวัสดีค่ะ หลังการหยุดฉีดยาคุมไปแล้วนั้น มีโอกาสตั้งครรภ์ได้ตามปกติ ถึงแม้ว่าประจำเดือนจะยังไม่มาก็ตาม ควรคุมกำเนิดต่อทันทีหากยังไม่พร้อมตั้งครรภ์การตั้งครรภ์แล้วกินยาสตรีเบนโลเข้าไปนั้น ยังไม่เคยมีรายงานทางการแพทย์ว่ามีอันตรายใดๆที่ชัดเจนต่อการตั้งครรภ์หรือทารกในครรภ์ แต่อย่างไรก็ตาม เนื่องจากไม่ทราบส่วนผสมที่ชัดเจนของยาสตรีดังกล่าว จึงยังไม่สามารถบอกได้แน่ชัด ควรหยุดยาดังกล่าวไปทันทีการแท้งคุกคามคือการที่มีเลือดออกผิดปกติทางช่องคลอดระหว่างการตั้งครรภ์ แต่ยังไม่ได้แท้ง ซึ่งมีโอกาสเกิดได้ในทุกการตั้งครรภ์ หากมีเลือดออกผิดปกติทางช่องคลอดหรือปวดหน่วงท้องน้อย ให้รีบไปพบแพทย์ ตอนนี้ควรไปทำการฝากครรภ์กับสูตินรีแพทย์อย่างต่อเนื่อง